CELEX: 32009R1091
Language: hr
Date: 2009-11-13 00:00:00
Title: Uredba Komisije (EZ) br. 1091/2009 od 13. studenoga 2009. o odobrenju enzimskog pripravka endo-1,4-beta-ksilanaze dobivenog od Trichoderma reesei (MUCL 49755), i endo-1,3(4)-beta-glukanaze dobivenog od Trichoderma reesei (MUCL 49754), kao dodatka hrani za piliće za tov (nositelj odobrenja Aveve NV)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               120
            
         32009R1091
   
               L 299/6
            
            
               SLUŽBENI LIST EUROPSKE UNIJE
            
            
               13.11.2009.
            
         
      UREDBA KOMISIJE (EZ) br. 1091/2009
   od 13. studenoga 2009.
   o odobrenju enzimskog pripravka endo-1,4-beta-ksilanaze dobivenog od Trichoderma reesei (MUCL 49755), i endo-1,3(4)-beta-glukanaze dobivenog od Trichoderma reesei (MUCL 49754), kao dodatka hrani za piliće za tov (nositelj odobrenja Aveve NV)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje enzimskog pripravka endo-1,4-beta-ksilanaze dobivenog od Trichoderma reesei (MUCL 49755) i endo-1,3(4)-beta-glukanaze dobivenog od Trichoderma reesei (MUCL 49754), kao dodatka hrani za piliće za tov i njegovo uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Agencija je zaključila u mišljenju od 13. svibnja 2009. (2) da enzimski pripravak endo-1,4-beta-ksilanaze dobiven od Trichoderma reesei (MUCL 49755) i endo-1,3(4)-beta-glukanaze dobiven od Trichoderma reesei (MUCL 49754) nema nepovoljan učinak na zdravlje životinja, zdravlje ljudi ili na okoliš i da njegovo korištenje značajno povećava prirast. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka hrani za životinje u hranidbi životinja koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  The EFSA Journal (2009.) 1097, str. 1.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese sa sadržajem vlage od 12 %
            
         
               
                  Kategorija: zootehnički dodaci. Funkcionalna skupina: tvari za poticanje probavljivosti.
               
            
         
               4a9
            
            
               Aveve NV
            
            
               Endo-1,4-beta-ksilanaza
               EC 3.2.1.8
               Endo-1,3(4)-beta-glukanaza
               EC 3.2.1.6
            
            
               
                            
                        
                        
                           Sastav dodatka hrani za životinje:
                           Pripravak endo-1,4-beta-ksilanaze pdobiven od Trichoderma reesei (MUCL 49755) i endo-1,3(4)-beta-glukanaze dobiven od Trichoderma reesei (MUCL 49754)
                           S najmanjom aktivnošću od 40 000 XU (1)/g i 9 000 BGU (2)/g
                        
                     
                            
                        
                        
                           Karakterizacija aktivne tvari:
                           endo-1,4-beta-ksilanaza dobiven od Trichoderma reesei (MUCL 49755) i endo-1,3(4)-beta-glukanaza dobiven od Trichoderma reesei (MUCL 49754)
                        
                     
                            
                        
                        
                           Analitička metoda (3)
                           
                           Karakterizacija aktivne tvari u dodatku hrani za životinje:
                           
                                       —
                                    
                                    
                                       kolorimetrijska metoda koja se temelji na reakciji dinitrosalicilne kiseline na reducirajuće šećere, koji nastaju djelovanjem endo-1,4-β-ksilanaze na supstrat, koji sadrži ksilan
                                    
                                 
                                       —
                                    
                                    
                                       kolorimetrijska metoda koja se temelji na reakciji dinitrosalicilne kiseline na reducirajuće šećere, koji nastaju delovanjem endo-1,3(4)-β-glukanaze na supstrat, koji sadrži β-glukan
                                    
                                 
                     
                            
                        
                        
                           Karakterizacija aktivne tvari u krmnoj smjesi:
                           
                                       —
                                    
                                    
                                       klorimetrijska metoda mjerenja u vodi topivog bojila, koje se djelovanjem endo-1,4-β-ksilanaze ispušta iz supstrata arabinoksilana pšenice međupovezanog s bojilom
                                    
                                 
                                       —
                                    
                                    
                                       klorimetrijska metoda mjerenja u vodi topivog bojila, koje se djelovanjem endo-1,3(4)-β-glukanaze ispušta iz supstrata β-glukana ječma međupovezanog s bojilom.
                                    
                                 
                     
            
               Pilići za tov
            
            
               —
            
            
               4 000 XU
               900 BGU
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok valjanosti i postojanost pri peletiranju.
                        
                     
                           2.
                        
                        
                           Za korištenje u krmnim smjesama bogatim neškrobnim polisaharidima (uglavnom betaglukanima i arabinoksilanima) npr. koje sadrže više od 30 % pšenice, ječma, raži i/ili tritikale.
                        
                     
                           3.
                        
                        
                           Iz sigurnosnih razloga: pri rukovanju koriste se zaštita za disanje, naočale i rukavice.
                        
                     
            
               4. prosinca 2019.
            
         
      (1)  1 XU je količina enzima koja oslobađa 1 mikromol reduktivnih šećera (ekvivalent ksiloze) iz ksilana spelta zobi u minuti pri pH 5,0 i 50 °C.
   
      (2)  1 BGU je količina enzima koja oslobađa 1 mikromol reduktivnih šećera (ekvivalent celobioze) iz ß-glukana ječma u minuti pri pH 4,8 i 50 °C.
   
      (3)  Detalji o analitičkim metodama dostupni su na sljedećoj adresi Referentnog laboratorija Zajednice: www:irmm.jrc.be/crl-feed-additives.